*Za ostale upotrebe, v. The Final Countdown.*

**The Final Countdown** je američki naučnofantastični film snimljen 1980. godine u režiji Dona Taylora, poznat kao u svoje vrijeme najskuplji film što se bavi putovanjem kroz vreme.

Radnja filma
------------

Radnja filma počinje u sadašnjosti (1980. godine) na Pacifiku kada prilikom rutinskih manevara američki supernosač *USS Nimitz* bude zahvaćen neobičnim fenomenom nakon koga se ispostavi da je vraćen u vrijeme, odnosno da se nalazi na istom mjestu, ali u 1941. godini, odnosno neposredno pred japanski napad na Pearl Harbour. Posada na čelu sa kapetanom Yellandom se zbog toga nalazi u dilemi - da li da sa svojom superiornom vojnom tehnologijom napadne japansku flotu i spriječi najveću katastrofu u historiji američke ratne mornarice ili da se uzdrži zbog mogućnosti izazivanja vremenskog paradoksa.

Nastanak filma
--------------

Film je velikim dijelom snimljen na autentičnim lokacijama, tj. na samom nosaču aviona *Nimitz*, pri čemu je filmašima američka ratna mornarica pružila maksimalnu logističku i tehničku podršku, dajući im na raspolaganje svoje avione i helikoptere. Smatra se kako je razlog za tako opsežnu suradnju bilo nastojanje Pentagona da preko holivudskog spektakla poboljša predodžbu američke javnosti o oružanim snagama, ozbiljno načetu porazom u vijetnamskom ratu i antimilitarizmom *baby boomer* generacije. Filmaši su se, zauzvrat, nastojali u filmu prikazati mornaricu i njene pripadnike u najboljem mogućem svjetlu. Model suradnje Pentagona i Hollywooda uspostavljen radi filma *The Final Countdown* je nekoliko godina kasnije daleko uspješnije primijenjen u slučaju filma *Top Gun*.

Najvažniji glumci
-----------------

* Kirk Douglas glumi zapovjednika Nimitza
* Martin Sheen glumi savjetnika iz ministarstva obrane
* Katharine Ross glumi savjetnicu senatora Samuela Chapmana
* James Farentino glumi zamjenika zapovjednika Nimitza
* Ron O'Neal oficira Nimitza
* Charles Durning glumi senatora Samuela Chapmana

Komercijalni uspjeh i kritike
-----------------------------

Usprkos visokog budžeta, velikih zvijezda i za svoje vrijeme intrigrantne početne ideje, *The Final Countdown* je u komercijalnom smislu predstavljao takav promašaj, da je film godinama poslije premijere postao praktički zaboravljen. Uticajni kritičar Roger Ebert je, pak, neuspjeh filma nastojao objasniti lošim scenarijem, odnosno raspletom koji je razočarao gledatelje .

Izvori
------

1. ↑   Final Countdown, The - DVDActive/Reviews
2. ↑   Arhivirano 2012-10-26 na Wayback Machine-u The Final Countdown, rogerebert.com

Vanjski linkovi
---------------

* *The Final Countdown* na IMDb-u (`en`)
* *The Final Countdown* na AllMovie-u (`en`)
* *The Final Countdown* na Rotten Tomatoes-u (`en`)

| * p
* r
* u
Filmovi koje je režirao Don Taylor |
| --- |
| 
* *Everything's Ducky* (1961)
* *Ride the Wild Surf* (1964)
* *Jack of Diamonds* (1967)
* *The Five Man Army* (1969)
* *Wild Women* (1970)
* *Escape from the Planet of the Apes* (1971)
* *Tom Sawyer* (1973)
* *Echoes of a Summer* (1976)
* *The Great Scout & Cathouse Thursday* (1976)
* *The Island of Dr. Moreau* (1977)
* *Damien: Omen II* (1978)
* *The Final Countdown* (1980)

 |